**MEĐUNARODNO PRIVATNO PRAVO – PISANI DIO ISPITA**

Zagreb, 6. rujna 2017.

ODGOVORITE NA SLJEDEĆA PITANJA:

**NAPUTAK:**

**1) ZA SVAKI FORMALNI PRAVNI IZVOR KOJI U TESTU PRVI PUTA SPOMINJETE NAPIŠITE PUNI NAZIV I RELEVANTNU GODINU!**

**2) ODGOVORE (NA PITANJA OD 1. DO 5.) PIŠITE REDOSLJEDOM POTPITANJA!**

**3) NAVEDITE OZNAKU PITANJA I POTPITANJA NA KOJE ODGOVARATE!**

**4) NA PITANJA ODGOVARAJTE CJELOVITIM REČENICAMA!**

**5) NEČITKO NAPISANE ODGOVORE NE MOŽEMO POZITIVNO OCIJENITI!**

**1. POVIJEST MPP-a I SUVREMENO MPP**

a) Navedite imena četvorice teoretičara mpp-a koji su dali doprinos učenju o javnom poretku. Objasnite kratko njihovo učenje o tom pojmu, mjesto i vrijeme djelovanja.

b) Kojim pravnim aktom europskog primarnog prava započinje razvitak EUMPP-a u formalnom smislu. Kada je taj europski pravni akt stupio na snagu? Koja vrsta izvora je dotada prevladavala, a koja započinje dominirati u procesu unifikacije EUMPP-a?

c) Objasnite položaj i značaj smjernice(direktive) u važećim izvorima mpp-a na području EU?

**2. MPP – OPĆI DIO**

a) Objasnite što je *lex cause*. Navedite tri primjera iz ZRS-a.

b) Definirajte prebivalište u mpp-u i potom objasnite osnovne razlike između boravišta i toga pojma u mpp-u. Također definirajte i boravište.

c) Objasnite pojam prethodnog pitanja u mpp-u. Na primjeru objasnite taj mpp-ovski pojam.

**3. POSEBNI DIO MPP-a**

a) Objasnite kako Uredba Rim I (naputak!) određuje pravila neposredne primjene?

b) Objasnite *favor protectionis* na primjeru iz Uredbe Rim II.

c) Navedite koji izvor i kako uređuje mjerodavno pravo za industrijsku akciju.

**4. (EU) MEĐUNARODNO GRAĐANSKO PROCESNO PRAVO**

a) Objasnite kako BU I *bis* uređuje litispendenciju.

b) Što je odluka u smislu BU I *bis*?

c) Navedite pretpostavke po BU I *bis* zbog kojih se sudska odluka neće priznati.

**5. MEĐUNARODNO GRAĐANSKO PROCESNO PRAVO**

a) Objasnite izraze „sud“, „sudište“ i „arbitražni sud“ u hrvatskom arbitražnom pravu.

b) Kako hrvatski Zakon o arbitraži uređuje arbitrabilnost? Obrazložite Vaš odgovor.

c) Objasnite kako ZRS uređuje međunarodnu nadležnost kada se o pravnom odnosu odlučuje u izvanparničnom postupku?